จ่ามู เจอตัวแทนคาร์ริก-อิบรา จ่อได้สตาร์แซมบ้า ล่าสองหอกดังเติมโหด
สื่อท้องถิ่นเมืองแมนเชสเตอร์มาเอง ประโคมข่าวว่า ผีแดง แมนเชสเตอร์ ยูไนเต็ด จ่อได้ตัวสตาร์แซมบ้าของโมนาโก มาร่วมทีมเป็นตัวตายตัวแทนของ ไมเคิล คาร์ริก ห้องเครื่องจอมเก๋า นอกจากนี้ยังวางเป้าไปที่สองหอกดังหาก ซลาตัน อิบราฮิโมวิช ย้ายออกจากทีม,สำนักข่าวต่างประเทศรายงานวันที่ 31 พ.ค. ว่า ผีแดง แมนเชสเตอร์ ยูไนเต็ด ปาดหน้าทุกทีมกลายเป็นตัวเต็งคว้าตัว ฟาบินโญ สตาร์กองกลางของโมนาโกมาร่วมทีมในซัมเมอร์นี้,ดาวเตะวัย 23 ปีชาวแซมบ้าเล่นได้ทั้งกองกลางและแบ็กขวาถือเป็นคีย์แมนสำคัญพาโมนาโกคว้าแชมป์ลีกเอิงเป็นครั้งแรกในรอบ 17 ปีอีกทั้งยังพาโมนาโกผ่านเข้าไปเล่นในรอบรองชนะเลิศยูฟ่าแชมเปียนส์ลีกได้อีกด้วย,ตามรายงานจาก แมนเชสเตอร์ อีฟนิงนิวส์ ระบุว่า ถึงแม้ว่า เรือใบสีฟ้า จะให้ความสนใจในตัว ฟาบินโญ แต่ล่าสุด โชเซ มูรินโญ คือเต็ง 1 ที่จะคว้าตัวแข้งรายนี้ไปร่วมทีมโดยค่าตัวคาดว่าจะอยู่ที่ราวๆ 40-45 ล้านปอนด์เนื่องจากเจ้าตัวเพิ่งต่อสัญญาฉบับใหม่กับทีมออกไปถึงปี 2021,เป็นที่คาดว่า มูรินโญ จะใช้บริการ ฟาบินโญ แทนที่ของ ไมเคิล คาร์ริก ห้องเครื่องจอมเก๋าที่เตรียมอำลาทีมหลังจบฤดูกาลหน้า และจะได้ผสานงานแดนกลางร่วมกับ อันเดร เอร์เรรา และ พอล ป็อกบา,นอกจากนี้ตามรายงานจาก เดลี เมลล์ สื่อดังแดนผู้ดียังตีข่าวว่า โชเซ มูรินโญ สนใจที่จะคว้าตัว โรเมลู ลูกากู ดาวยิงตัวเก่งจากเอฟเวอร์ตัน หรือ อัลบาโร โมราตา หัวหอกจากเรอัล มาดริด เพื่อเป็นตัวตายตัวแทนของ ซลาตัน อิบราฮิโมวิช หากยอดดาวยิงชาวสวีเดนรายนี้ตัดสินใจไม่ต่อสัญญากับทีมในฤดูกาลหน้า
สื่อท้องถิ่นเมืองแมนเชสเตอร์มาเอง ประโคมข่าวว่า ผีแดง แมนเชสเตอร์ ยูไนเต็ด จ่อได้ตัวสตาร์แซมบ้าของโมนาโก มาร่วมทีมเป็นตัวตายตัวแทนของ ไมเคิล คาร์ริก ห้องเครื่องจอมเก๋า นอกจากนี้ยังวางเป้าไปที่สองหอกดังหาก ซลาตัน ย้ายทีม
พรีเมียร์ลีก,แมนเชสเตอร์ ยูไนเต็ด,ผีแดง,ฟาบินโญ,ไมเคิล คาร์ริก